યુરો આ વર્ષના સૌથી નીચલા સ્તરે આવી જતાં અમેરિકી શેરબજારમાં પણ તેની અસર જોવાઇ હતી. દરમિયાન અમેરિકા ચીનથી આયાત થતી વધુ કેટલીક ચીજવસ્તુઓ પર આયાત ડ્યૂટી વધારી શકે છે તેવાં સેન્ટિમેન્ટ પાછળ પણ શેરબજાર તૂટ્યું હતું. નોંધનીય છે કે જે.પી. મોર્ગન ચેઝ કંપનીનો શેર ૪.૩ ટકા, જ્યારે મોર્ગન સ્ટેન્લી કંપનીનો શેર ૫.૮ ટકા તૂટ્યો હતો. નાસ્ડેક શેરબજાર ઇન્ડેક્સ પણ છેલ્લે ૩૭.૨૬ પોઇન્ટને ઘટાડે ૭,૩૯૬.૫૯, જ્યારે એસએન્ડપી ૫૦૦ ઇન્ડેક્સ ૩૧.૪૭ પોઇન્ટને ઘટાડે ૨,૬૮૯.૮૬ પોઇન્ટને મથાળે બંધ જોવા મળ્યો હતો. ઉલ્લેખનીય છે કે ઇટાલી પર ડેબ્ટ ક્રાઇસિસનું સંકટ તોળાયું છે.